[Foto's] Slaap in Van Gogh se 'skildery' | Maroela Media
Jy kan nou op Airbnb plek bespreek om in 'n replika van Vincent van Gogh se bekende slaapkamerskildery te slaap.
Die Kunsinstituut van Chicago het dié driedimensionele ervaring van die skildery saamgestel as 'n interaktiewe byvoeging tot hul jongste uitstalling van Van Gogh se werke.
Die slaapkamer sluit al die besonderhede van die oorspronklike skildery in, en dit is op dieselfde lukrake manier in die kamer geplaas.
Die kamer, geleë buite die museum se kampus in River North, Chicago, is deel van 'n groter woonstel en word teen slegs $10 per aand verhuur. Die kamer is na verwagting slegs tot einde April beskikbaar en die besprekings sal vermoedelik vinnig uitverkoop.
Die uitstalling van 36 werke fokus op die drie skilderye van plekke waar die kunstenaar gebly het. Dit is boonop die eerste keer wat die skilderye binne dieselfde spasie in Noord-Amerika uitgestal word. Die uitstalling is tot 10 Mei 2016 te sien.